
Прессъобщение: Синдиката на служителите в затворите започва серия от инициативи в защита на правата на заетите в МЛС

Текст на прессъобщението:
На проведено заседание на УС на ССЗБ, днес, 21 юни 2013 г. беше решено, организацията да пристъпи към:
- Искане на среща с Гл. комисар Митко Димитров, главен директор на Главна дирекция „Изпълнение на наказанията”, във връзка с неизпълнени ангажименти;
- Стартиране на подписка на 25.06.2013 год. срещу заповед № Л-5661 II / 14.06.2013 год. на Гл. комисар Митко Димитров, главен директор на Главна дирекция „Изпълнение на наказанията”, касаеща преминаването от 24 часов на 12 часов сменен режим на работа в териториалните служби на ГД"Изпълнение на наказанията";
-  Официално връчване на подписката срещу заповед № Л-5661 II / 14.06.2013 год. на Гл. комисар Митко Димитров, главен директор на Главна дирекция „Изпълнение на наказанията”, на 01.07.2013 год. пред ГД"Изпълнение на наказанията";
- Организиране на протестен митинг на 27.07.2012 год. срещу цялостната политика в системата на затворите.
На заседанието, УС на Синдиката прие и текст на Предложение за допълнение и изменение към Проектозакона за изменение и допълнение на Наказателния кодекс.Предложението до Комисията по правни въпроси към 42 Народно събрание има за цел в законовата разпоредба на квалифицирания състав на чл.131, ал.2 от НК, да бъдат включени като обекти на засилена закрила служителите от ГД"ИН" и ГД"Охрана" при Министерството на правосъдието. 

